Bi ha diferents aproximacions a lo zazen. Belunas postulan o fluixo natural d'a respiración y d'una posición comoda, atras posan enfasi en asegurar fesicament a postura correcta. As primeras son as mes tradicionals y as que mes apareixen en os textos historicos. Entre as que enfatizan o component fesico trobamos a d'o monche chaponés Taisen Deshimaru, qui diende 1970 estendillará un rete de centros por tota Europa y que encara huei ye a forma mayoritaria de conoixer o Zen en Occident. A regulación d'a respiración y a postura d'a columna, gambas y mans son esencials. -- Manimenos, encara que en o tema fesico i haigan diferents enfoques, en l'aproximación dotrinal a lo zazen as diferencias quasi no existen. Se requiere una atención constant pero tranquila por parte d'o practicant. O pensamiento se libera, ni piensa ni deixa de pensar. Se deixa pasar. No creya ni apego ni refusa, como si as rafagas mentals estasen nublos que trescurzan o cielo sin deixar bayo. Esta tranquila y atenta contemplación levará a lo seguidor a descubrir a suya naturaleza budica "como quan deixamos de mover l'augua d'un estanyo podemos veyer a la fin o suyo fondón".